Material: papyrus
Γαίωι Οὐιτρασίωι Πωλλίωνι 
παρὰ Οὐερσενούφιος τοῦ Μανρρήους τῶ[ν ἀπὸ κώ]
μης Βακχιάδος τῆς Ἡρα[κ]λείδου μερίδος τοῦ Ἀρσινοί[του] 
νομοῦ βασιλικοῦ γεωργ[ο]ῦ. τῷ δ  Γα[ί]ου Καίσαρο[ς] 
Αὐτοκράτορος Σεβαστοῦ τελευτήσαντος τοῦ προγε
γραμμένου μου πατρὸς κατέλειψεν κατὰ δια
θήκην τὰ ὑπάρχοντα αὐτοῦ ἐμοί τε καὶ τοῖς ἀδελ
φοῖς μου Ὀρσενούφι καὶ Σισοΐτι καὶ Πετοβάστι 
καὶ Μαρρῆτι καὶ τὰ ἐν τῆι [οἰ]κίᾳ αὐτοῦ σκεύη τε κα[ὶ] 
ἕτερα τῇ μητρὶ ἡμῶν Ταοννώφρι ἐπὶ τὸν τῆς 
ζωῆς αὐτῆς χρόνον. ἐν δὲ τῷ μετοξὺ καὶ τῆς 
μητρὸς ἡμῶν τελευτησάσης καὶ ἡμῶν ὀφει
λόντων παραλαβεῖν τὰ ταύτης ὑπάρχοντα 
ἀκολούθως τῇ τοῦ πατρὸς ἡμῶν διαθήκῃ 
ἡ δὲ πρεσβυτερωτέρα ἡμ[ῶν] ἀδελφή, φερνισθεῖ[σα] 
ὑπὸ τοῦ πατρὸς ἡμῶν ἔτι ἀπὸ τοῦ λε  Καίσαρ[ος] 
θεοῦ καὶ μηδενὸς αὐτῇ ἐπιβαλλουσης τῶν 
μητρικῶν καὶ μητρικῶν ἀκολούθως τῇ τοῦ 
πατρὸς ἡμῶν διαθήκῃ ἐτόλμησεν σὺν τ[ῷ] 
ἀνδρὶ αὐτῆς Πτ[ο]λεμαίῳ Ὡρ[ίω]νος ἐτόλ
μησεν ἐξᾶραι τὰ πατρικὰ  ἔπιπλα καὶ σκεύη 
τὰ καταλελειμμένα ὑπὸ τ[οῦ πατ]ρὸς ἡμῶν τῇ μητρὶ 
καὶ ἡμεῖν ἐπιβαλλόντων εἰς λόγον ἀργ  Αφ. διὸ 
ἀξιῶ σὲ τὸν πάντων σωτῆρα καὶ εὐεργέτην, 
ἐὰν φαίνηται, διαλαβεῖν ὅπως τύχω τῶν δ[ικαί]
ων, ἵνʼ . διευτ[ύχ]ει.